Document ID: /roh_data/filtered/Billingualer_Corpus_interleaved-de-rm.jsonl.gz/1364

This is a text translated from German to Rumantsch Grischun.
Regierung schlägt Beitritt zur Interkantonalen Vereinbarung über die Harmonisierung der obligatorischen Schule vor

Der Kanton Graubünden soll der Interkantonalen Vereinbarung über die Harmonisierung der obligatorischen Schule (HarmoS-Konkordat) beitreten. Dies schlägt die Bündner Regierung in ihrer Botschaft an den Grossen Rat vor. Dieser wird das Geschäft in der Februarsession 2008 behandeln.

Die Kantone, welche dem HarmoS-Konkordat beitreten, verpflichten sich dazu, die Ziele, Inhalte und Strukturen der obligatorischen Schule zu vereinheitlichen. Mit dem Konkordat werden erstmals auf gesamtschweizerischer Ebene einheitliche Ziele, Inhalte und Strukturen festgelegt. Künftig wird ein einheitlicher Lehrplan für die sprachregionale Ebene angestrebt. Des Weiteren soll der Schuleintritt in allen Kantonen mit erfülltem 4. Altersjahr erfolgen. Dabei wird die Unterscheidung zwischen Kindergarten und Primarschule aufgehoben. Die Primarschule inklusive Kindergarten dauert neu acht Jahre und die Sekundarstufe I drei Jahre.

Ausserdem verpflichten sich die beitretenden Kantone dazu, den Unterricht auf der Primarstufe im Rahmen von Blockzeiten zu organisieren. Zudem bieten sie bedarfsgerechte Tagesstrukturen für Schülerinnen und Schüler an. Deren Nutzung ist allerdings freiwillig und muss in der Regel durch die Eltern bezahlt werden. Ein weiterer wesentlicher Punkt des HarmoS-Konkordats ist die Koordination des Sprachunterrichts. Die erste Fremdsprache wird spätestens ab dem heutigen 3. Schuljahr unterrichtet, eine zweite spätestens ab dem heutigen 5. Schuljahr (nach Zählweise gemäss Konkordat nach dem 7. Schuljahr). Eine der beiden Sprachen ist eine zweite Landessprache, die andere Englisch. Schliesslich führt das neue Konkordat Instrumente für die Qualitätssicherung im Rahmen von verbindlichen Bildungsstandards auf nationaler Ebene ein.

Die Regierung erachtet das Konkordat als solide Basis für die Entwicklung des schweizerischen Schulsystems auf der Grundlage der gewachsenen Strukturen. Die wichtigsten Anliegen der Regierung wurden aufgenommen. Das Konkordat ermöglicht dem Kanton Graubünden die Besonderheiten der Dreisprachigkeit bei der Harmonisierung der Lehrpläne und Lehrmittel angemessen zu berücksichtigen.

Die Schweizerische Konferenz der kantonalen Erziehungsdirektoren hat das Konkordat am 14. Juni 2007 beraten und einstimmig verabschiedet. Die Vereinbarung tritt in Kraft, sobald ihr zehn Kantone beigetreten sind.

Gremium: Regierung

Quelle: dt Standeskanzlei Graubünden

Data: 07.12.2007

La regenza propona la participaziun a la cunvegna interchantunala davart l'armonisaziun da la scola obligatorica

Il chantun Grischun duai sa participar a la cunvegna interchantunala davart l'armonisaziun da la scola obligatorica (concordat da HarmoS). Quai propona la regenza grischuna en sia missiva al cussegl grond. Quel vegn a tractar la fatschenta en la sessiun da favrer 2008.

Chantuns che sa participeschan al concordat da "HarmoS" s'obligheschan d'unifitgar las finamiras, ils cuntegns e las structuras da la scola obligatorica. Cun il concordat vegnan fixads per l'emprima giada cuntegns, finamiras e structuras sin champ naziunal. En l'avegnir vegn prendì en mira in plan d'instrucziun unifitgà sin plaun linguistic-regiunal. Ultra da quai duain ils uffants entrar en scola en tut ils chantuns suenter ch'els han cumplenì quatter onns. La differenziaziun tranter scolina e scola primara vegn abolida. La scola primara inclusiv la scolina dura da nov otg onns ed il stgalim secundar I dura trais onns.

Ultra da quai s'obligheschan ils chantuns che sa participeschan al concordat d'organisar l'instrucziun sin il stgalim da la scola primara en furma dad uras da bloc. Plinavant porschan els structuras dal di che correspundan als basegns da las scolaras e dals scolars. L'utilisaziun da quellas structuras è però facultativa e sto per regla vegnir pajada dals geniturs. In ulteriur punct impurtant dal concordat HarmoS è la coordinaziun da l'instrucziun da las linguas. L'emprima lingua estra vegn instruida il pli tard a partir dal 3. onn da scola dal sistem actual, ina segunda lingua estra il pli tard a partir dal 5avel onn da scola dal sistem actual (tenor il sistem dal concordat a partir dal 5avel ed a partir dal 7avel onn da scola). Ina da las duas linguas è ina segunda lingua naziunala, l'autra è l'englais. Per finir introducescha il nov concordat instruments per garantir la qualitad en il rom da standards da furmaziun impegnativs sin champ naziunal.

Per la regenza signifitgescha il concordat ina basa solida per il svilup dal sistem da scola svizzer sin il fundament da las structuras creschidas. Ils giavischs ils pli impurtants da la regenza èn vegnids resguardads. En connex cun l'armonisaziun dals plans e dals meds d'instrucziun pussibilitescha il concordat al chantun Grischun da resguardar adequatamain las spezialitads da la trilinguitad.

La conferenza svizra da las directuras e dals directurs chantunals da l'educaziun publica ha discutà ed ha deliberà unanimamain il concordat ils 14 da zercladur 2007. La cunvegna entra en vigur, cur che 10 chantuns èn sa participads a quella.

Gremi: regenza

Funtauna: rg chanzlia chantunala dal Grischun

Data: 07.12.2007